**SZÜLETÉS ANYAKÖNYVEZÉSE,**

**APAI ELISMERŐ NYILATKOZAT FELVÉTELE**

**1. Ügyleírás:**

Születés anyakönyvezése:

A születést a születés helye szerinti anyakönyvvezetőnek kell bejelenteni a születést követő első munkanapon. Az intézeten kívüli születést a szülők 8 napon belül kötelesek bejelenteni. Ha a szülésnél szakember nem működött közre, abban az esetben szülész-nőgyógyász orvos által kiállított – a szülés tényét megállapító - szakorvosi igazolást kell mellékelni. Az igazolásnak tartalmaznia kell az anya személyazonosítására alkalmas adatait, a szülés tényét és annak vélelmezett idejét, valamint a gyermek nemét.

Ha a szülésnél orvos működött közre a szülést követő első munkanapon köteles bejelenteni, a születés helye szerint illetékes anyakönyvvezetőnél, aki kiállítja az anyakönyvezéshez szükséges jegyzőkönyvet. Mellékelni kell a „Vizsgálati lap otthon született gyermekről" nyomtatványt.

Amennyiben a szülők házasságban élnek, vagy a gyermek születése és a házasság felbontása, vagy a volt házastárs halála között 300 nap nem telt el, házassági anyakönyvi kivonat bemutatása szükséges. Amennyiben a szülők a házasságban nem viselnek közös házassági nevet, a házassági anyakönyvi kivonatnak tartalmazni kell a szülők megállapodását a gyermek születési családi nevéről.

Amennyiben a szülők nem házasok és a gyermek születését megelőzően az apa teljes hatályú apai elismerő nyilatkozatot tett, az erről szóló jegyzőkönyvet is mellékelni kell.

Apai elismerő nyilatkozat felvétele:

Teljes hatályú alapi elismerő nyilatkozatot lehet tenni születendő és megszületett gyermekre:

• lakóhelytől függetlenül bármely települési önkormányzat anyakönyvvezetője előtt

• hivatásos magyar konzuli tisztviselőnél

• fővárosi és vármegyei kormányhivatal járási gyámhivatalnál

• közjegyző előtt

**2. Az ügyintézéshez szükséges okiratok, dokumentumok, űrlapok:**

Születés anyakönyvezése:

- Jegyzőkönyv születés bejelentéséről

Intézeten kívüli szülés esetén az alábbi okmányokat, okiratokat kell átadni, illetve bemutatni:

- Az anya személyazonosítására és állampolgárságának igazolására szolgáló érvényes személyazonosító igazolvány, vezetői engedély vagy útlevél, és a lakcímet igazoló hatósági igazolvány.

- Amennyiben az anya házasságban él – a külföldi házassági okirat hiteles magyar nyelvű fordítása; ha az anya családi állapota hajadon, a családi állapotát igazoló okirat hiteles magyar nyelvű fordítása, ha az anya elvált vagy özvegy, a házasságot és annak megszűnését igazoló külföldi okirat hiteles magyar nyelvű fordítása

- Szülész-nőgyógyász orvos által kiállított – a szülés tényét megállapító - szakorvosi igazolás

Apai elismerő nyilatkozat felvétele:

- Személyazonosításra és állampolgárság igazolására alkalmas okmányok (személyazonosító igazolvány, vezetői engedély vagy útlevél, lakcímet igazoló hatósági igazolvány) szükségesek.

- A születés feltételezett időpontját tartalmazó szakorvos által kiállított igazolás,

- születési anyakönyvi kivonat (amennyiben rendelkezésre áll),

- az anya elvált családi állapota esetén az utolsó megszűnt házasság felbontását tartalmazó házassági anyakönyvi kivonat,

- az anya özvegy családi állapota esetén a volt házastárs halálát megjegyzésként tartalmazó házassági anyakönyvi kivonat.

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon: 0652/384-103 107-es mellék

Email: anyakonyv@hajduhadhaz.hu

Hivatali kapu rövid neve: HADHAZ

KRID azonosító: 208072952

**4.Az eljáró szerv illetékességi területe:** Hajdúhadház város közigazgatási területe

**5. Az ügyintézés helye, ügyfélfogadási idő:**

**Helyszín:** Hajdúhadházi Polgármesteri Hivatal

4242 Hajdúhadház, Bocskai tér 1. szám

|  |  |
| --- | --- |
| Hétfő | 08:00 - 12:00 |
| Kedd | 08:00 - 12:00 |
| Szerda | 13:00 - 17:30 |
| Csütörtök | nincs ügyfélfogadás |
| Péntek | nincs ügyfélfogadás |

**6. Ügyintézés határideje, a jogorvoslati kérelem benyújtására nyitva álló határidő:**

Születés anyakönyvezése a bejelentést követően azonnal, de hiányos adatok esetén 30 napig elhalasztható.

**7. Eljárási illeték, vagy igazgatási szolgáltatási díj:**

Az eljárás illetékmentes.

**8. Kapcsolódó jogszabályok**

• 2010. évi I. törvény az anyakönyvi eljárásról

• 429/2017. (XII. 20.) Korm. rendelet az anyakönyvezési feladatok ellátásának részletes szabályairól

• 1993.évi LV. törvény a magyar állampolgárságról

• 1997.évi XXXI. törvény a gyermekek védelméről és a gyámügyi igazgatásról, valamint a végrehajtására kiadott 149/1997.(IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról

• 35/2011 (III.21.) Korm. sz. rendelet az intézeten kívüli szülés szakmai szabályairól, feltételeiről és kizáró okairól

• 2013. évi V. törvény a Polgári Törvénykönyvről

• 2016. évi CL. törvény az általános közigazgatási rendtartásról